চট্টগ্রাম মহানগর পুলিশের অতিরিক্ত উপকমিশনার (এডিসি) ছিলেন বাবুল আক্তার। সম্প্রতি এসপি পদে পদোন্নতি পেয়ে ঢাকায় যান তিনি। তবে দুই সন্তানকে নিয়ে তাঁর স্ত্রী মিতু চট্টগ্রামের জিইসি মোড় এলাকার একটি বাসায় থাকতেন। আজ সকালে ক্যান্টনমেন্ট পাবলিক স্কুলে প্রথম শ্রেণিপড়ুয়া ছেলে আক্তার মাহমুদ মাহিরকে স্কুলবাসে তুলে দিতে গিয়েছিলেন মিতু। ওই সময় মোটরসাইকেলে আসা দুর্বৃত্তদের ছুরিকাঘাত ও গুলিতে তাঁর মৃত্যু হয়।